คณะเภสัชศาสตร์ มหาวิทยาลัยอุบลราชธานี - วิกิพีเดีย

# คณะเภสัชศาสตร์ มหาวิทยาลัยอุบลราชธานี

### จากวิกิพีเดีย สารานุกรมเสรี

เภสัชอุบลราชธานี

ชื่อไทย | คณะเภสัชศาสตร์ มหาวิทยาลัยอุบลราชธานี
ชื่ออังกฤษ | Faculty of Pharmaceutical Sciences Ubon Rajathanee University

คำขวัญ

"คณะเภสัชศาสตร์ มหาวิทยาลัยอุบลราชธานี มีพันธกิจสำคัญในการให้การศึกษาด้านเภสัชศาสตร์แก่ประชาชนในภาคตะวันออกเฉียงหนือ และภาคอื่นๆ ของประเทศ มุ่งสร้างความเป็นเลิศทางวิชาการและงานวิจัยทางเภสัชศาสตร์ให้เป็นที่ยอมรับในระดับประเทศ และนานาชาติ โดยมีการประสานความร่วมมือกับชุมชนและภาคเอกชนเพื่อค้นคว้า และสร้างองค์ความรู้ซึ่งสามารถนำไปประยุกต์ ให้เกิดความเข้มแข็งของชุมชนและสังคมแบบยั่งยืน

"

ผู้ก่อตั้ง | มหาวิทยาลัยอุบลราชธานี
วันที่ก่อตั้ง | 3 มิถุนายน พ.ศ. 2537
ความร่วมมือกับหน่วยงานอื่น | University of Hawaii at Manoa (UHM)
คณบดี | รศ.ดร.นงนิตย์ ธีระวัฒนสุข
วารสารคณะ | เภสัชอุบลราชธานี
หน่วยงานที่มีชื่อเสียง | การบำบัดแบบโฮมีโอพาธี
ชื่อสถานปฏิบัติการชุมชน | เภสัชอุบลราชธานี
ที่อยู่ | ถ.วาริน-เดชอุดม อ.วารินชำราบ จ.อุบลราชธานี 34190
โทรศัพท์ | 0-4535-5600, 0-4535-3609
โทรสาร | 0-4528-8384
เว็บไซต์ | www.phar.ubu.ac.th

คณะเภสัชศาสตร์ มหาวิทยาลัยอุบลราชธานี(อังกฤษ:Faculty of Pharmaceutical Sciences Ubon Rajathanee University) เป็นคณะเภสัชศาสตร์ของรัฐ ลำดับที่ 8 และเป็นคณะวิชาทางด้านวิทยาศาสตร์สุขภาพ (Health Sciences) คณะแรกของมหาวิทยาลัยอุบลราชธานี จัดตั้งโดยพระราชกฤษฎีกาจัดตั้งคณะเภสัชศาสตร์ประกาศในราชกิจจานุเบกษาเมื่อวันที่ 3 มิถุนายน พ.ศ. 2537 โดยมีวัตถุประสงค์ในการผลิตเภสัชกรเพื่อตอบสนองความต้องการของประเทศ โดยเฉพาะอย่างยิ่งในภูมิภาคตะวันออกเฉียงเหนือ คณะเภสัชศาสตร์ได้ปฏิบัติภารกิจสำคัญในการจัดการศึกษาและดำเนินงานวิจัยด้านเภสัชศาสตร์มานานกว่าทศวรรษ โดยในช่วงปีแรกๆของการสถาปนา คณะเภสัชศาสตร์ รับนักศึกษาปีละประมาณ 40 คน ปัจจุบันจำนวนนักศึกษาเพิ่มเป็น 130 คนต่อปี ในปีการศึกษา 2548 มีจำนวนนักศึกษาทั้งสิ้น 504 คน และมีบัณฑิตสำเร็จการศึกษาไปแล้วรวมทั้งสิ้น 3 12 คน บัณฑิตเภสัชศาสตร์ที่สำเร็จการศึกษาจะต้อง สอบความรู้เพื่อขอขึ้นทะเบียนและรับใบอนุญาตเป็นผู้ประกอบวิชาชีพเภสัชกรรม จากสภาเภสัชกรรม จึงจะสามารถประกอบวิชาชีพได้โดยสมบูรณ์

## [แก้] กลุ่มวิชา

คณะเภสัชศาสตร์มีการแบ่งส่วนราชการเพียงส่วนเดียวคือ สำนักงานเลขานุการ แต่ในส่วนของการจัดการเรียนการสอนนั้น มีการบริหารจัดการในลักษณะของกลุ่มวิชา ซึ่งเป็นการแบ่งส่วนงานภายใน แบ่งเป็น 3 กลุ่มวิชาดังนี้

1. กลุ่มวิชาชีวเภสัชศาสตร์ (Division of Biopharmacy)
2. กลุ่มวิชาเภสัชเคมีและเทคโนโลยีเภสัชกรรม (Division of Pharmaceutical Chemistry and Technology)
3. กลุ่มวิชาเภสัชกรรมปฏิบัติ(Division of Pharmacy Practices)

สำหรับการเรียนการสอนในรายวิชาศึกษาทั่วไปและรายวิชาวิทยาศาสตร์พื้นฐานนั้น จัดการเรียนการสอนโดยคณะศิลปศาสตร์และคณะวิทยาศาสตร์ ของมหาวิทยาลัยอุบลราชธานี ส่วนการฝึกปฏิบัติงานวิชาชีพนั้นจัดขึ้นในหน่วยงานที่เป็นแหล่งฝึกปฏิบัติงานด้านการผลิตเภสัชภัณฑ์และด้านการให้บริการสุขภาพ และเภสัชกรรมทั้งในภาครัฐและเอกชนทั่วประเทศ

## [แก้] หลักสูตร

คณะเภสัชศาสตร์ เปิดสอนหลักสูตรปริญญาตรี และระดับบัณฑิตศึกษา ดังนี้

### [แก้] หลักสูตรระดับปริญญาตรี

หลักสูตรระดับปริญญาตรีมีทั้งหมด 3 หลักสูตร ได้แก่

1. เภสัชศาสตรบัณฑิต (Bachelor of Pharmacy) ปรับปรุง พ.ศ. 2541
2. เภสัชศาสตรบัณฑิต (Bachelor of Pharmacy) ปรับปรุง พ.ศ. 2547
3. เภสัชศาสตรบัณฑิต (Bachelor of Pharmacy) (ภาคพิเศษ)

### [แก้] หลักสูตรระดับบัณฑิตศึกษา

หลักสูตรระดับบัณฑิตศึกษามี 5 หลักสูตร ได้แก่

1. เภสัชศาสตรมหาบัณฑิต สาขาวิชาเภสัชกรรมคลินิกและการบริหาร [Master of Science in Pharmacy (Clinical and administrative Pharmacy)]
2. เภสัชศาสตรมหาบัณฑิต สาขาวิชาเภสัชภัณฑ์และผลิตภัณฑ์ธรรมชาติ [Master of Science in Pharmacy (Pharmaceutical and Natural Products)]
3. วิทยาศาสตรมหาบัณฑิต สาขาวิชา การบริหารบริการสุขภาพ [Master of Science (Health Care Management)]
4. วิทยาศาสตรมหาบัณฑิต สาขาวิชา เภสัชเคมีและผลิตภัณฑ์ธรรมชาติ [Master of Science (Pharmaceutical Chemistry and Natural Products)]
5. ปรัชญาดุษฎีบัณฑิตสาขาวิชาเภสัชศาสตร์ (Doctor of Philosophy in Pharmaceutical Sciences)

### [แก้] ปรัชญาการศึกษา

เป็นหลักสูตรระดับปริญญาตรี มีระยะเวลาการศึกษาตลอดหลักสูตร 5 ปี (ภาคพิเศษ หลักสูตร 4 ปี โดยเทียบโอนรายวิชาระดับปริญญาตรีให้ 1 ปี) ผู้สำเร็จการศึกษาจะได้รับปริญญา “เภสัชศาสตรบัณฑิต (Bachelor of Pharmacy)” มีศักดิ์และสิทธิ์ในการประกอบวิชาชีพเภสัชกรรมด้านต่างๆ อาทิการดูแลสุขภาพและสวัสดิภาพการใช้ยาในผู้ป่วย ในโรงพยาบาลและร้านยาชุมชน การควบคุมการผลิตและการควบคุมคุณภาพเภสัชภัณฑ์ในโรงงานอุตสาหกรรมยา หลักสูตรเภสัชศาสตรบัณฑิตมีจำนวนหน่วยกิตรวมทั้งสิ้น 187-188 หน่วยกิต และมีจำนวนชั่วโมงการฝึกปฏิบัติงาน วิชาชีพไม่น้อยกว่า 500 ชั่วโมง หลักสูตรแบ่งเป็นสาขาเฉพาะทาง 2 สาขา ได้แก่ สาขาบริบาลเภสัชกรรม และสาขาเภสัชภัณฑ์ โดยนักศึกษาที่มีคุณสมบัติเทียบเท่านักศึกษาชั้นปีที่ 4 จะเลือกสาขาเฉพาะทางในภาคการศึกษาที่ 2 ในส่วนการฝึกปฏิบัติงานวิชาชีพนั้น นักศึกษาจะได้ไปฝึกปฏิบัติงานระหว่างที่เรียนในชั้นปีที่ 4 และ 5 ตามสถาบันและหน่วยงานซึ่งเป็นสถานฝึกปฏิบัติงานวิชาชีพของคณะเภสัชศาสตร์ทั้งในภาครัฐและเอกชน

| คณะเภสัชศาสตร์ มหาวิทยาลัยอุบลราชธานี เป็นบทความเกี่ยวกับ โรงเรียน วิทยาลัย มหาวิทยาลัย หรือ สถานศึกษา ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ คณะเภสัชศาสตร์ มหาวิทยาลัยอุบลราชธานี ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%84/%E0%B8%93/%E0%B8%B0/%E0%B8%84%E0%B8%93%E0%B8%B0%E0%B9%80%E0%B8%A0%E0%B8%AA%E0%B8%B1%E0%B8%8A%E0%B8%A8%E0%B8%B2%E0%B8%AA%E0%B8%95%E0%B8%A3%E0%B9%8C_%E0%B8%A1%E0%B8%AB%E0%B8%B2%E0%B8%A7%E0%B8%B4%E0%B8%97%E0%B8%A2%E0%B8%B2%E0%B8%A5%E0%B8%B1%E0%B8%A2%E0%B8%AD%E0%B8%B8%E0%B8%9A%E0%B8%A5%E0%B8%A3%E0%B8%B2%E0%B8%8A%E0%B8%98%E0%B8%B2%E0%B8%99%E0%B8%B5.html".

หมวดหมู่: คณะเภสัชศาสตร์ | มหาวิทยาลัยอุบลราชธานี | บทความเกี่ยวกับ สถานศึกษา ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา